Florin Cîțu a anunțat primul buget. Va avea o abordare multianuală și va menține ținta de deficit de 7%.
Permierul a precizat că Guvernul își menține construcția bugetară pe țintele anunțate. Bugetul trebuie făcut astfel încât să păstreze încrederea investitorilor. Florin Cîțu spune că în ședința de Guvern a avut discuții cu toți miniștrii, de la care așteaptă măsuri de restructurare.
Proiectul legii bugetului este în întârziere pentru că este primul cu o abordare multianuală și pentru că va corecta o serie de măsuri luate în trecut și care au avut un efect devastator asupra economiei, a declarat miercuri premierul Florin Cîțu la finalul ședinței de Guvern.Permierul a precizat că Guvernul își menține construcția bugetară pe țintele anunțate, cum ar fi deficitul de 7%, iar proiectul ar putea ajunge în Parlament săptămâna viitoare.Bugetul trebuie făcut astfel încât să păstreze încrederea investitorilor, a Comisiei Europene și a agențuulor de rating, dar și să susțină relansarea economiei. "Începem bugetarea multianuală", a spus Cîțu, care a adăugat că este analizat și bugetul anului viitor.Premierul Florin Cîțu spune că în ședința de Guvern a avut discuții cu toți miniștrii, de la care așteaptă măsuri de restructurare, amintind de situația companiilor de stat sau de modificarea legii salarizării, astfel încât să fie eliminate cheltuielile ineficiente.Cîțu a respins ideea unor tensiuni între liderii PNL și USR pe tema bugetului României.